РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 број: 011-3859/14

18. новембар 2014. године

Б е о г р а д

НАРОДНА СКУПШТИНА

Одбор за уставна питања и законодавство, на седници одржаној 18. новембра 2014. године, размотрио је ПРЕДЛОГ ЗАКОНА О ПОТВРЂИВАЊУ ДРУГОГ АМАНДМАНА НА УГОВОР О САРАДЊИ ИЗМЕЂУ ВЛАДЕ РЕПУБЛИКЕ СРБИЈЕ И ЕВРОПСКЕ ОРГАНИЗАЦИЈЕ ЗА ЕКСПЛОАТАЦИЈУ МЕТЕОРОЛОШКИХ САТЕЛИТА (EUMETSAT), који је поднела Влада.

На основу члана 156. став 3. Пословника Народне скупштине, Одбор за уставна питања и законодавство подноси

И З В Е Ш Т А Ј

Одбор је размотрио Предлог закона о потврђивању Другог амандмана на Уговор о сарадњи између Владе Републике Србије и Европске организације за експлоатацију метеоролошких сателита (EUMETSAT), који је поднела Влада, у начелу и сматра да је Предлог закона у складу са Уставом и правним системом Републике Србије.

За известиоца Одбора на седници Народне скупштине одређен је председник Одбора.

 ПРЕДСЕДНИК

 др Александар Мартиновић